  Туспуктэм: Константин Вознесенских Майя Бывальцева Удмуртиын эм ужасьёс понна «Берытскы ӧнере!» ужрадлэн кыкетӥ люкетэз кутскиз. Таяз радэ шор ёзо дышетсконниез йылпумъямъёс понна. Со сярысь элькунысь тазалыкез утёнъя министерстволэн пресс-службаез ивортӥз. Эм удысын вить арлэсь трос ужамтэ ӧнерчиос тодон-валанъёсты будэтонъя дунтэк курсъёсты ортчыны быгато. Дышетон бере соослы кун эмъюртъёсын ужан инты сётозы. Дышетон программаос сярысь рос-просгес тодыны луоз 8 (3412) 51-07-61 телефон ноеръя. Тодэ вайытом, азьвылгес тодон-валанъёсты будэтонъя курсъёс удысысь кошкем эмчиос понна радъязы вал. Тегъёс: Тазалык эмсузэр Удмуртия  